
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus MTÜ-lt Ida-Virumaa Kurtide Ühing, registrikood 80566709, taotlus, milles MTÜ palub anda tasuta kasutusse Narvas aadressil Energia tn 4b hoone esimesel korrusel asuva ruumi nr 19 üldpindalaga 19,4 m² mittetulundusühingu tegevuse korraldamiseks.

Võttes arvesse asjaolu, et MTÜ tegevus toimub liikmemaksude, sponsoriabi, annetuste arvel, MTÜ juhtkond palub kehtestada hooldus- ja kommunaalkulude katmiseks ühtse kuutasu, mis aadressil Energia tn 4b, Narva, hoones moodustab 0,49 euro/m2. 

Narva Linna Sotsiaalabiamet toetab MTÜ Ida-Virumaa Kurtide Ühing taotlust.

MTÜ Ida-Virumaa Kurtide Ühing taotlust arutati Narva Linnavalitsuse linnavarakomisjoni koosolekul 13.02.2020. a (protokoll nr 2) ning otsustati:
12.1. Anda tasuta kasutusse enampakkumist korraldamata aadressil Energia tn 4b, Narva esimesel korrusel asuv ruum nr 19 MTÜ-le Ida-Virumaa Kurtide Ühing, registrikood 80566709, organisatsiooni tegevuse korraldamiseks, ning kehtestada hooldus- ja kommunaalkulude katmiseks ühtse kuutasu 2020. aastaks 0,49 eur/m2 suuruses. 
12.2. Narva Linnavalitsuse Linnamajandusametil esitada punktis 12.1 esitatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

2.1.	Narva Linnavolikogu 17.03.2005. a määruse nr 14/52 “Linnavara kasutusse andmise kord” § 7 lg ja § 7 lg 2 p 3 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse linnavalitsuse korraldusega.
2.2.	Korra § 52¹ kohaselt linnavalitsuse korralduse alusel võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

3.  OTSUS

3.1. Anda MTÜ-le Ida-Virumaa Kurtide Ühing, registrikood 80566709, avalikku enampakkumist korraldamata määramatuks ajaks tasuta kasutusse Narvas Energia tn 4b hoones 1. korrusel asuv ruum nr 19 mittetulundusühingu tegevuse korraldamiseks ning kehtestada hooldus- ja kommunaalkulude katmiseks ühtse kuutasu 2020. aastaks 0,49 eur/m2 suuruses.
3.2.	Narva Linnavalitsuse Linnamajandusametil sõlmida MTÜ-ga Ida-Virumaa Kurtide Ühing punktis 3.1 nimetatud linnavara kasutamise leping.


4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks MTÜ-le Ida-Virumaa Kurtide Ühingu. 
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

